**इन्दिरा गांधी अन्तरराष्ट्रीय खेल स्टेडियम**, उत्तराखण्ड राज्य के हल्द्वानी नगर में स्थित एक विश्व स्तरीय सुविधाओं से प्रयुक्त स्टेडियम है। भारत की प्रथम महिला प्रधानमंत्री श्रीमती इन्दिरा गांधी के नाम पर स्थापित इस स्टेडियम का निर्माण २०१५-१६ में ३८वें राष्ट्रीय खेलों के आयोजन के लिए करवाया गया था। २५,००० लोगों की क्षमता वाले इस स्टेडियम का उद्घाटन १८ दिसंबर २०१६ को उत्तराखण्ड के तत्कालीन मुख्यमंत्री, हरीश रावत ने किया था। यह स्टेडियम ७० एकड़ क्षेत्र में फैला हुआ है और इसमें क्रिकेट और फुटबॉल के मैदान, ८०० मीटर दौड़ के लिए एक ट्रैक, एक हॉकी फील्ड, बैडमिंटन कोर्ट, लॉन टेनिस कोर्ट, बॉक्सिंग रिंग और स्विमिंग पूल भी हैं।

स्थिति
------

यह स्टेडियम हल्द्वानी नगर के गौलापार (ग्रेटर हल्द्वानी) क्षेत्र में गौला नदी के तट पर स्थित है। यह हल्द्वानी बस स्टेशन से लगभग ३ किमी जबकि रेलवे स्टेशन से २.५ किमी की दूरी पर है।

इतिहास
------

७ नवम्बर २०१४ को उत्तराखण्ड सरकार ने हैदराबाद की एन सी सी लिमिटेड के साथ समझौता ज्ञापन पर हस्ताक्षर किये, जिसके अनुसार एन सी सी लिमिटेड को ३०.२० हेक्टेयर भूमि पर १८ महीनों में स्टेडियम का निर्माण करना था। उस समय इस परियोजना को २२५ करोड़ रूपये आवंटित किये गए थे। हल्द्वानी स्टेडियम की नींव ९ नवंबर २०१४ को उत्तराखण्ड के तत्कालीन मुख्यमंत्री मुख्यमंत्री हरीश रावत द्वारा रखी गई थी। १८ दिसंबर २०१६ को उन्होंने इस स्टेडियम काम्प्लेक्स के अंतर्गत अंतरराष्ट्रीय क्रिकेट ग्राउंड का लोकार्पण किया। मई २०१७ तक स्टेडियम के अंतर्गत एथलीट स्टेडियम तैयार नहीं हुआ था।

प्रमुख आयोजिक खेल
-----------------

### ३८वें राष्ट्रीय खेल, २०१८

एथलेटिक्स, बास्केटबाल, वालीबॉल और हॉकी को छोड़कर प्रतियोगिता के अन्य सभी खेल हल्द्वानी स्टेडियम में आयोजित किया जाना प्रस्तवित है।

दर्शक क्षमता
------------

स्टेडियम की क्षमता २५,००० दर्शकों की है।

बाहरी कड़ियाँ
-------------

* "Indira Gandhi International Stadium". मूल से 10 दिसंबर 2017 को पुरालेखित. अभिगमन तिथि 10 दिसंबर 2017.

सन्दर्भ
-------

1. ↑  Upadhyay, Vineet (4 May 2015). "Old Haldwani stadium to be upgraded with Int'l facilities" (अंग्रेज़ी में). The times of India. मूल से 22 दिसंबर 2017 को पुरालेखित. अभिगमन तिथि 10 December 2017.
2. 1 2  Prashant, Shishir (7 November 2014). "NCC bags Rs 225-cr bid to build stadium in Uttarakhand" (अंग्रेज़ी में). Business Standard. मूल से 10 दिसंबर 2017 को पुरालेखित. अभिगमन तिथि 10 December 2017.
3. ↑  "ग्रेटर हल्द्वानी में बनेगा अंतरराष्ट्रीय स्तर का खेल स्टेडियम". ज़ी न्यूज़ (हिंदी). 7 नवम्बर 2014. मूल से 12 दिसंबर 2017 को पुरालेखित. अभिगमन तिथि 11 दिसम्बर 2017.
4. ↑  "अंतरराष्ट्रीय खेल की दुनिया में उत्तराखंड का बड़ा कदम". हल्द्वानी: अमर उजाला. 14 नवम्बर 2014. मूल से 12 दिसंबर 2017 को पुरालेखित. अभिगमन तिथि 11 दिसम्बर 2017.
5. ↑  "उत्तराखंड को मिली विश्व स्तर पर पहचान". हल्द्वानी: अमर उजाला. 19 दिसम्बर 2016. मूल से 12 दिसंबर 2017 को पुरालेखित. अभिगमन तिथि 11 दिसम्बर 2017.
6. ↑  "आज हल्द्वानी को मिलेंगे दो बड़े तोहफे". दैनिक जागरण. 18 दिसम्बर 2016. मूल से 12 दिसंबर 2017 को पुरालेखित. अभिगमन तिथि 11 दिसम्बर 2017.
7. ↑  पांडे, हरीश (29 May 2017). "एक साल बाद होने हैं राष्ट्रीय खेल मगर नहीं है तैयारी, कैसे होगी मेजबानी". हल्द्वानी: अमर उजाला. मूल से 10 दिसंबर 2017 को पुरालेखित. अभिगमन तिथि 10 दिसम्बर 2017.
8. ↑  पांडे, हरीश (5 Jul 2017). "हल्द्वानी में न स्टेडियम तैयार न खेल गांव का पता". हल्द्वानी: अमर उजाला. मूल से 12 दिसंबर 2017 को पुरालेखित. अभिगमन तिथि 11 दिसम्बर 2017.